钦定古今图书集成/明伦汇编/氏族典/第408卷 > 许稹
## 钦定古今图书集成/明伦汇编/氏族典/第408卷 > 许稹

按《万姓统谱》：稹与兄程、从子章同登庆历二年进士历都官郎中，通判德州。仁宗朝举天下廉吏凡四十
九人，稹其一也。除监察御史，未造朝而卒。该致仕恩，
国初凡该致仕者，差官未到不敢殓。子巽曰：“人子不
能自致功名，希致仕恩以累亡者可乎？”乡人贤之。稹
三子，巽、贲、异，孙尧夫、尧臣，皆相继登第。从子章，字潜
道。第庆历二年进士。历官知建州，除屯田郎中。为政
能治系剧而不问苛细，所至有声。由筮仕至郎位，荐
之者凡五十二人。官终朝奉郎。